འདི་ལྟར་སོང་བ་ཡིན་ན་མི་འགྱངས་པར་མིའི་ཀུན་སྤྱོད་དང་བསམ་བློ།མི་གཤིས།འགྲོགས་འདྲིས་བཅས་ཡོངས་རྫོགས་ལ་གནོད་ཚབས་ཆེ་རུ་གྱུར་སྟེ་ཆོས་ལུགས་གྲུབ་མཐའི་དབར་དང་བླ་མ་དགོན་སྡེའི་དབར།ཡུལ་ལུང་ལྷ་སྡེའི་དབར་དུ་དྲག་ཆས་འགད་རྫས་ཀྱིས་གཏོར་བཤིག་གཏོང་རྒྱུ་ཡང་ཐག་མི་རིང་།དེང་སྐབས་གཞི་མེད་ཁུངས་མེད་ཀྱི་འདྲ་རིས་སྟེང་བསམ་ངན་སྦྱོར་རྩུབ་ཀྱི་གཡུལ་བཤམས་པ་དང་བརྙན་ཐུང་འགའ་ཆུ་ཁའི་སོག་མ་དང་རླུང་གིས་དེད་པའི་གད་སྙིགས་ནང་བཞིན་ཚོགས་སྒེར་གང་རུང་ལ་བརྒྱུད་སྐུར་གང་འདོད་དུ་བྱེད་མཁན་ཚོ་མི་རིགས་ཀྱི་འགན་འཁྲིའི་འདུ་ཤེས་བོར་བ་དང་རིག་གཞུང་གི་མིག་ལོང་བ་ཤ་སྟག་གོ།ད་ལྟའི་དྲྭ་ལམ་ཁག་ཏུ་གོང་གི་ཁོ་བ་ཚོའི་རླུང་རྟ་དར་བའི་སྒང་ཡིན་པས་འདི་ནི་མི་རིགས་ཤིག་དང་རིག་གཞུང་ཞིག་གི་ཉམས་ཉེས་ལ་སེམས་དཀར་ཚུལ་དང་འཛུམ་སྟོན་ཚུལ་ཡིན་ཟེར་ན་ཧ་ཅང་ཐལ་ཆེ་བ་དང་ཡིད་ཆད་པ་ལས་འདང་རྒྱག་ས་ཞིག་དང་བསམ་བློ་གཏོང་ས་ཞིག་གཞི་ནས་ཀྱང་མ་རྙེད་དོ།།